Malinalco (belediye)

Malinalco es uno delos 18 belediyes dela Rejion Ixtapan, del Estado de Meksiko, enel paiz de Meksiko, topa al sud dela entidad. Ay aki una povlasion de 25 624 avitantes, la kavesera del belediye es el kazal de Malinalco.Beleyide de Malinalco  En el belediye se topa una zona arkeolojika azteka en sima del serro, unika fragua monolitika yamada Cuautinchan, endemas ay antiko monasterio agostino del Divino Salvador, una ovra de arte en la arkitektura de los primeros anyos de la konkista espanyola, endemas ay un santuario yamado del Sinyor de Chalma, sentro de peregrins emportante del paiz. Malinalco fue uno de los lugares mas emportantes del Zapatizmo, aki estuvo Emiliano Zapata, kien fue kudiado por personas de Malinalco durante la arrivada en el kazal. 

Sin duvida, desde tiempos prekolombinos azta el dia de oy, el belediye tiene muncha istorya i lugares interesantes por konoser, es uno de los belediyes mas visitados por el turizmo en el estado de Meksiko, konta kon sharas i muntanyas para azed espor ekstremo, ansina komo sentros esportivos, tiene un klima bueno tropikal i klima templado umido en la sima de las serraladas. La jente lavora e su mayorita en la agrikultura, otra parte emportante de la ekonomia lokal, el kultivo de maiz, frejol, kalavasa, pimientoniko, tomat, ansi komo la kudia de frutas i zarzavates, grasias a la abundansia de agua dolse.

 Etimolojia 
Malinalco, en lingua aborijinala signifika Lugar del yerba del carbonero, el orijen del biervo en lingua nahuatl es Malinalli (yerba del carbonero) i -co (lugar), deriva de una aglutinasion de palavras. El nombre del belediye es por el kazal de Malinalco, la kavesera del belediye.

 Istoria 
Los primeros moradores del lugar fueron ombres ke levantavano frutos. Denantes de ke Malinalco fuera okupado por los colhuas, enkavesado por Cuauhtepexpetlatzin; ja avia sido morado kon djente matlazinca, eyos fueron se afinkaron en el Vadi de Matlatzinco, komo en la rejion taraska del Michoacán, del kazal yamado Pirinda, y endemas se kreye ke los okuiltekos o tlahuikas tambien se afinkaron aki; asegun desde el anyo 600 d.C.Pilar Luna Erreguerena. "El Nevado de Toluca Sitio de Veneración Prehispánica." Arqueología Mexicana Mayo-Junio 2000: 47-49. Impreso.

Los matlazincas tenían tres tipos de lokalidades: relijiosos, komo Calixtlahuaca i Malinalco; politikos, komo Toluca, ande moravan las otoridades polítiko-administrativas; i lassiviles, ke ikluyian lokalidades minores komo kazales o kaveseras.

 Jeografia 
Malinalco topa al sud del estado, konta kon una superfisie de 186.28 km² de territorio. La kavesera o kapital es Malinalco i se topa al norte kon el belediye de Joquicingo, al sudeste kon Zumpahuacán, al este kon el estado de Morelos, al oeste kon Tenancingo. Belediye de Malinalco, SEDESOL 

 Orografia 
El belediye es bastante muntanyoso, ay un vadi a 1200 metros por ensima de la mar, ande se afinkaron los asentamientos umanos mas emportantes.

 Kima 
El kima del belediye de Malinalco es templado humedo ensima de las muntanyas i tropikal en el vadi de Malinalco. Aki muchiguan los kaktos i los arvoles tropikalos. El mayor kalor es en los meses de Mayo azta Agosto, en invierno ay luvias, anke la temperatura abasha azta 5 grados arriva de zero en la sima de las muntanyas mientres abasho ay klima de 23 a 28 grados asima.

 Governo i administrasion 
La kavesera o kapitala del belediye es el kazal de Malinalco, ayi es afinkada la fragua ande governa el ajuntamiento.

AlkaldePeriodo 18px|link=Partido Revolucionario Institucional Roberto Poblete Rodríguez  2000-2003 18px|link=Partido Revolucionario Institucional Germán Amilpa Orihuela  2003-2006 18px|link=Partido Revolucionario Institucional Armando Reynoso Carrillo  2006-2009  18px|link=Partido Revolucionario Institucional Gerardo Baldemar Reynoso  2009-2012 18px|link=Partido Revolucionario Institucional Vidal Pérez Vargas  2012-2015  18px|link=Partido Revolucionario Institucional Gerardo Baldemar Chaqueco  2015-2018

 Ekonomia 

La agrikultura i el komersio es baza prinsipala dela ekonomia del belediye de Malinalco. Malinalco es un belediye turiztiko, la zona arkeolojika i el santuario del Sinyor de Chalma eran los mayores atraktivos, dempues dela deklarasion de Kazal Majiko, a Malinalco arivan munchos visitantes nasyonales i ajenos; el turizmo es otra parte emportante de la ekonomia del belediye, la osteleria de lusho para bodas i turizmo de la fin dela semana es la prinsipal arivada de dinero.

 Turizmo 
El kazal de Malinalco fue deklarado Kazal Majiko (Pueblos Mágicos) por el governo federal, en un programa de Turizmo para kudia de la erensia kulturala del estado; las galana apariensia delas kalejas, las antikas fraguas i el paizaje naturalo, es la baza de la ekonomia; asina komo la zona arkeolojika de Temoanchán, fraguada antikamente de forma monolitika por los aztekos.

 Demografia 
Asegun el senso del anyo 2010, ay en el belediye de Malinalco una povlasion de 25 624 avitantes.

 Lokalidades  Povlasion Total del belediye  25 624Belediye de Malinalco, SEDESOL, 17 de mayo de 2017. Malinalco  8 045 San Simón el Alto  2 643 Chalma  1 827   San Andrés Nicolás Bravo  1 535 Xalmolonga  1 019

 Espor 

La charreada es un espor antiko praktikado dentro del belediye, ansina munchos anyos atras. Siendo lugar de tierras umidas, la ganaderia desvelopo en este lugar, los charros fueron ombres kamperos, prinsipalmente krioyos o hazendados ke gustavan de las suertes a kavayo persiguiendo el ganado, desde tiempos koloniales azta oyendia en Malinalco ay charreadas i rodeo de media noche.

Otros esportes praktikados en Apaxco, zon el futbol, el basketbol, el voleibol, las karreras de bisikleta, la natasion, el atletismo, el fronton i el beisbol.

El galano paizaje de Malinalco, es esena de eventos esportivos komo kampo atraviesa de bisikleta de muntanya, rappel, muntanyizmo i otras aktividades esportivas ekstremas.

 Ver endemas 
 Estado de Meksiko

 Referensias 

 Atamientos eksternos 

Kateggoría:Vikipedya:Artikolos kon grafia ladina
Katēggoría:Belediyes del estado de Meksiko